钦定古今图书集成/明伦汇编/氏族典/第300卷 > 《廖用贤尚友录》 > 臧丙
## 钦定古今图书集成/明伦汇编/氏族典/第300卷 > 《廖用贤尚友录》 > 臧丙

按《宋史臧丙传》：“丙字梦寿，大名人，弱冠好学。太平兴
国初，举进士，释褐大理评事，通判大宁。太宗平晋阳，
以丙为右赞善大夫，知辽州。丙刚果有吏干，改著作
郎，俄迁右拾遗，直史馆，加工部员外郎，充河东转运
使。代归，授户部郎中，同知审官院，改司农少卿。淳化
二年，拜右谏议大夫，出知江陵府，岁馀疾卒。丙旧名”
愚，字仲回，既孤，常梦其父召丙，偶立于庭，向空指曰：
“老人星见矣。”丙仰视之，黄明润大，因望而拜。既寤，私
喜曰：“吉祥也。”以寿星出丙入丁，乃改名焉。